Mushaga Bakenga

Mushagalusa Bakenga Joar Namugunga (født 8. august 1992) er en norsk-kongolesisk fotballspiller som siden august 2021 spiller for den japanske klubben Tokushima Vortis. Han har tidligere spilt for , ,  og .

Spillerkarriere

Klubb 
Bakenga var ønsket av , men valgte i 2006 å dra til Rosenborg fra moderklubben National. Han begynte å trene med Rosenborgs A-stall i 2009, og han ble tatt med i troppen mot Bodø/Glimt august 2009, uten at han ble byttet inn. Hans debut for Rosenborg i Tippeligaen var mot Tromsø 23. september 2009, da han fikk tre store sjanser for å avgjøre kampen til Rosenborgs fordel. Bakenga scoret det siste målet i NM for juniorer da Rosenborg slo Stabæk i Telenor Arena.

På forsesongen 2010 scoret Bakenga sitt første A-lagsmål. Han utlignet mot Elfsborg i Copa del Sol etter innlegg fra Gjermund Åsen. Mens debutmålet i Tippeligaen kom først 20. mars 2011 i serieåpningen borte mot Brann etter et frispark fra Trond Olsen.
Bakenga scoret igjen kampen etter, mot Stabæk.

Men etter andre serierunde ble det nokså beskjedent med scoringer for trønderen, som bare hadde fire scoringer etter 18 spilte serierunder.
Men så tok det seg opp for "Mush" på de siste 12 kampene, og han ble tilslutt Rosenborgs nest mestscorende spiller i Tippeligaen 2011 med sine til sammen 12 scoringer.
Mange av Bakenga sine scoringer på tampen av sesongen ble "chippet" over motstandernes keeper, og med det ble uttrykket "Mush-Chippen" et begrep blant Kjernen-supporterne.

I begynnelsen av 2012 fikk Bakenga tilbud om kontrakt fra Hannover 96. Prislappen fra tyskerne lå på rundt 10 millioner norske kroner, hvilket ble sett på som for lite av RBK-styret.
Men senere i januar fikk trønderen et nytt kontraktstilbud, men denne gangen fra belgiske Club Brugge. Han bestemte seg for å akseptere tilbudet, og 28. januar var han klar for belgierne i en 5 1/2-årskontrakt.

I sesongen 2016/2017 var han med å vinne både Tippeligaen og Cupfinalen.

Den 29. mars 2017 var han med å vinne Mesterfinalen i fotball for menn 2017.

I sesongen 2017 var han med å vinne Eliteserien med Rosenborg. Han spilte 10 kamper for Rosenborg, før han gikk til Tromsø i august.

Den 16. august 2017 skrev han under for Tromsø.

Den 29. juni 2020 skrev Bakenga under kontrakt med Odds Ballklubb. I karrieren hos Odd ble han toppscorer både i 2020 og 2021, selv om han forlot laget halvveis i 2021-sesongen.

Den 6. august 2021 skrev han under for den japanske klubben Tokushima Vortis.

Landslag 
Som 19-åring hadde Bakenga allerede representert aldersbestemte landslag flere titalls ganger og scoret over 20 mål.

Personlig liv 
Bakenga er tidligere elev ved Kristen videregående skole Trøndelag (KVT). Han er nevø av doktoren, fredsaktivisten og nobelprisvinneren Denis Mukwege.

Referanser

Eksterne lenker 
 
 Spillerprofil på RBK.no
 Spillerstatistikk på altomfotball.no
 Spillerstatistikk på NIFS.no
 Offisiell statistikk for Rosenborg Ballklub Mushaga Bakenga

Fotballspillere for Rosenborg BK
Fotballspillere for Club Brügge
Fotballspillere for Cercle Brugge KSV
Fotballspillere for Esbjerg fB
Fotballspillere for Eintracht Braunschweig
Fotballspillere for Molde FK
Fotballspillere for Tromsø IL
Fotballspillere for Ranheim Fotball
Fotballspillere for Odds ballklubb
Fotballspillere for Tokushima Vortis
Norgesmestere i fotball
Norske fotballspillere i Belgia
Norske fotballspillere i Danmark
Norske fotballspillere i Tyskland
Norske fotballspillere i Japan
Norske fotballspillere
Norske landslagsspillere i fotball for herrer
Personer fra Trondheim kommune